CELEX: 32007R1398
Language: fi
Date: 2007-11-28 00:00:00
Title: Komission asetus (EY) N:o 1398/2007, annettu 28 päivänä marraskuuta 2007 , muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä annetun neuvoston asetuksen (EY) N:o 517/94 liitteiden II, III B ja VI muuttamisesta

29.11.2007   
            
            
               FI
            
            
               Euroopan unionin virallinen lehti
            
            
               L 311/5
            
         
      KOMISSION ASETUS (EY) N:o 1398/2007,
   annettu 28 päivänä marraskuuta 2007,
   muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä annetun neuvoston asetuksen (EY) N:o 517/94 liitteiden II, III B ja VI muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 517/94 (1) ja erityisesti sen 28 artiklan,
   sekä katsoo seuraavaa:
   
               (1)
            
            
               Euroopan yhteisöjen ja niiden jäsenvaltioiden sekä Montenegron tasavallan välinen vakautus- ja assosiaatiosopimus allekirjoitettiin 15 päivänä lokakuuta 2007. Kauppaa ja kaupan liitännäistoimenpiteitä koskeva väliaikainen sopimus tulee voimaan 1 päivänä tammikuuta 2008. Väliaikaisen sopimuksen ansiosta vakautus- ja assosiaatiosopimuksen kauppamääräyksiä voidaan soveltaa väliaikaisesti ennen sopimuksen ratifiointia. Sen vuoksi Montenegron tasavalta olisi suljettava asetuksen (EY) N:o 517/94 soveltamisalan ulkopuolelle väliaikaisen sopimuksen täytäntöönpanopäivästä alkaen.
            
         
               (2)
            
            
               Sen jälkeen kun kaikki entisen Jugoslavian osat on suljettu asetuksen (EY) N:o 517/94 soveltamisalan ulkopuolelle, Kosovo, sellaisena kuin se määritellään 10 päivänä kesäkuuta 1999 tehdyssä Yhdistyneiden Kansakuntien turvallisuusneuvoston päätöslauselmassa 1244 (2), on ainoa kyseisen seudun alue, johon sovelletaan tekstiilikiintiöitä. Tästä syystä sekä ottaen huomioon tekstiiliteollisuuden puuttumisen katsotaan aiheelliseksi jättää myös Kosovo asetuksen (EY) N:o 517/94 soveltamisalan ulkopuolelle kyseisen alueen syrjinnän välttämiseksi.
            
         
               (3)
            
            
               Sen vuoksi asetusta (EY) N:o 517/94 olisi muutettava.
            
         
               (4)
            
            
               Tässä asetuksessa säädetyt toimenpiteet ovat asetuksen (EY) N:o 517/94 25 artiklalla perustetun tekstiilikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 517/94 liitteet II, III B, ja VI tämän asetuksen liitteen mukaisesti.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2008.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä marraskuuta 2007.
      
         
            Komission puolesta
         
         Peter MANDELSON
         
         
            Komission jäsen
         
      
   
   
      (1)  EYVL L 67, 10.3.1994, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      (2)  Kaikkien tässä asetuksessa olevien viittausten Kosovoon on katsottava tarkoittavan Kosovoa sellaisena kuin se on määritelty Yhdistyneiden Kansakuntien turvallisuusneuvoston päätöslauselmassa 1244.
   
      LIITE
      Muutetaan asetuksen (EY) N:o 517/94 liitteet II, III B ja VI seuraavasti:
      
                  1.
               
               
                  Korvataan liite II seuraavasti:
                  
                     ”LIITE II
                     Asetuksen 2 artiklassa tarkoitettujen maiden luettelo
                     Pohjois-Korea”.
                  
               
            
                  2.
               
               
                  Korvataan liite III B seuraavasti:
                  
                     ”LIITE III B
                     Asetuksen 2 artiklan 1 kohdan neljännessä luetelmakohdassa tarkoitetut yhteisön vuosittaiset määrälliset rajoitukset”.
                  
               
            
                  3.
               
               
                  Korvataan liite VI seuraavasti:
                  
                     ”LIITE VI
                     Ulkoinen jalostusliikenne
                     Asetuksen 4 artiklassa tarkoitetut yhteisön vuosittaiset rajoitukset”.